Knight Rider ła ze na serie tełeviziva americana produzesta infrà el 1982 e el 1986, intarpretàda da David Hasselhoff Ła vicenda ła taca co'l salvatagio de un omo da parte de łe industrie Knight, l'omo el ze Michael Arthur Long . El 17 febraro 2008 el ze stà trasmeso so ła rete tełeviziva americana NBC un film de ła duràda de do ore che'l gavarìa podesto èsar l'epizodio piłota de na nòva serie de Supercar, roba che po' ła se gà concretizà grasie ai ìndazi de scolto stremaménte alti. Ła nòva serie ła gà tacà mèrcore 24 setenbre so ła NBC. Michael Knight, intarpretà da David Hasselhoff. KITT el ze dopià da William Daniels. Devon Miles, intarpretà da Edward Mulhare. April Curtis, intarpretàda da Rebecca Holden. Bonnie Barstow, intarpretàda da Patricia McPherson. RC3 - Reginald Cornelius III, intarpretà da Peter Parros. Wilton Knight, intarpretà da Richard Basehart.In realtà no'l ze un vero e pròpio parsonajo prensipałe de ła serie tełeviziva Supercar, in cuanto el conpare soło inte l'epizodio piłota; tutociò el ze łu che'l sponsoriza el progeto de KITT e a sernìr Michael Knight. A ze só fiòło de Wilton Knight, parfetamente conpanjo inte'l fìzego a Michael Night fora che par el fato che'l ga mustàci e piseto, ma co ła difarensa che st'altro el ze un mucio gazarà co manìe de grandesa e par 'sta razon el ze stà dezeredà da só pare. Grasie a ła cativeria che'l gà, el ze bon de costruìr un camion dotà de ła stesa inbaładùra mołecołar de KITT ciamà Goliath. Inte ła só ùltema conparsa el par rebaltarse zó da un buron, ma no ghe sarà mai ła certesa che'l ze morto. El ze un enorme camion dotà de remurcio che'l partesipa a do epizodi de ła serie tełeviziva "Knight Rider" . El revestìo patoco de'l steso inbògio mołecołar che'l coverze sia KITT che KARR ma, desferiensandose da 'ste do auto, Goliath no'l ga un conputer, njanca na intełigensa Artifisiałe o funsion strazordenarie. Ła só forsa ła stà soło inte'l fato che'l ze inponente e scuazi indestrutibiłe. El ze stà costruìo da Garth Knight par reałizàr de łe asion criminałi ła prensipałe cueła de copar e desfàr i só nemighi, Michael Knight e KITT, che parò in entranbe łe ocazion el riusirà a vinser anca se co tanta fadiga. Ła serie tełeviziva ła conprende 84 epizodi divizi in cuatro stajon. Inte i Stati Unii i ze stài trazmesi da l'emitente NBC, mentre in Itałia da Italia 1. De sòłito i vien reproponesti, senpre so'l medèmo canałe tełevizivo. Inte ła pontada dove KARR, l'auto antigonìsta de KITT , finisse inte'l buron, el momento che se vede presipitàr ła ze in realtà na sèna ciapà da'l film THE CAR de Elliot Silverstein propio a'l menuto 1.31.36.Ma anca inte ła pontada AMNESIA de ła 1ª serie de KNIGHT RIDER a'l menuto 24.38. Inte ła pontàda "Energia alternativa" de ła prima serie, a l'interno de ła gara ghe ze na auto ad spirìto conpanja a'l Generale Lee de The Dukes of Hazzard, co'l steso cołor, gome e sercioni conpanji, dove parò manca i tachénti "01" so łe portełe e ła bandiera dei Stati Confederati d'America so i copéti. Ła bandiera ła ze prezente so ła tuta e sora ła giaca dei do piłoti de l'auto: un ciaro omagio a'l tełefilm che in USA el gera trazmeso inte'l medèmo parìodo de Knight Rider. El rapper statunitense Busta Rhymes gà conponesto na canson co tema prinsipałe el sound track de ła serie, dal titoło "Fire it up". Inte'l videoclip, parò, ła trama ła ze ła scanpàda da na sorte de prezon futuristica e ła vecia KITT ze na Dodge Viper. El tema orizenałe el ze stà conposto da Stu Phillips.